《偶作》
宋代·释行海

楚甸荒荒杂戍尘，行藏日日倚楼频。
风烟易老东西客，泉石偏疎富贵人。
喜有白鸥知静思，恨无黄鹄载闲身。
岳僧近报匡庐事，瀑布房边药蕊新。

作者简介：释行海（一二二四～？）（生年据本集卷上《癸酉春侨居无为寺归云阁以十五游方今五十为题信笔十首》推算），号雪岑，剡（今浙江嵊县）人（同上书《归剡》）。早年出家，十五岁游方，度宗咸淳三年（一二六七）住嘉兴先福寺。有诗三千馀首，林希逸选取其中近体二百馀首为《雪岑和尚续集》二卷。事见本集林希逸跋。　释行海诗，以《雪岑和尚续集》抄本为底本，校以日本宽文五年（一六六五）刻本。